b'\n_START_ARTICLE_\nSveti Ivan i Marcijan\n_START_PARAGRAPH_\nSv. Ivan i Marcijan su dvojica rimskih mu\xc4\x8denika svetaca. Blagdan im je 16. rujna.\n_START_SECTION_\n\xc5\xbdivotopis\n_START_PARAGRAPH_\nMarcija je bio visoko rangirani rimski du\xc5\xbenosnik, mogu\xc4\x87e i senator. Umro je zajedno sa svojim sinom Ivanom, sve\xc4\x87enikom Abbondiom i \xc4\x91akonom Abondancijem na prijelazu iz 3. u 4. stolje\xc4\x87e, u vrijeme Dioklecijanovih progona. Zavjetovao se novoj religiji nakon \xc5\xa1to mu je sin obolio. Nakon ozdravljenja sina Ivana prelaze na kr\xc5\xa1\xc4\x87anstvo, nakon \xc4\x8dega postaju \xc5\xbertve progona te su u kona\xc4\x8dnici ubijeni.\n_START_SECTION_\nMumificirani ostaci\n_START_PARAGRAPH_\nRelikvija sv. Marcijana, koju je Rijeci darovao papa Aleksandar VII. sredinom 17. stolje\xc4\x87a, u listopadu 2008. vra\xc4\x87ena je u crkvu Uznesenja Marijina, nakon \xc5\xa1to se niz desetlje\xc4\x87a nalazila u crkvi Sv. Fabijana i Sebastijana u Starom gradu. Relikviju je poklonio papa Aleksandra VII. 1662. godine. Po dolasku u Rijeku smje\xc5\xa1teno je pored glavnog oltara crkve Uznesenja Bla\xc5\xbeene Djevice Marije._NEWLINE_Tijelo se nalazi u staklenom sarkofagu du\xc5\xbeine oko 1,20 metara, glava je odli\xc4\x8dno o\xc4\x8duvana s ko\xc5\xbeom na licu i zlatnim lovorovim vijencem oko lubanje. Tijelo rije\xc4\x8dkog Marcijana gotovo se u potpunosti uvuklo u sebe, odjeveno je u tkaninu s pozla\xc4\x87enim i izvezenim dijelovima, \xe2\x80\x9crukavice\xe2\x80\x9d i obu\xc4\x87a tako\xc4\x91er su izvezeni i ukra\xc5\xa1eni, a dojam rasko\xc5\xa1nosti poja\xc4\x8dava neka vrsta poludragog kamenja u\xc5\xa1ivena u tkaninu. Sarkofag u kojem se nalazi relikvija ima tri staklene stranice, drveni okvir jo\xc5\xa1 je u relativno dobrom stanju, a unutra\xc5\xa1njost je oblo\xc5\xbeena crvenom tkaninom sa srebrnim natpisom Marcianus M. Prema dostupnim povijesnim podacima, u dva su navrata za relikviju izra\xc4\x91ivane nove \xc5\xa1krinje, a posljednji put su to napravile benediktinke 1849. godine, \xc4\x8diji se samostan nekada nalazio u neposrednoj blizini. Iste je godine relikvija s glavnog premje\xc5\xa1tena na bo\xc4\x8dni oltar sv. Antuna Padovanskog.'